Podkasting fikk økt oppmerksomhet i 2015 etter at den amerikanske podkasten *Serial* oppnådde høye lyttertall. Bildet viser produsenten Dana Chivvis i et intervju med journalisten Hege Duckert under Nordiske mediedager i 2015. *Serials* suksess har inspirert flere *true crime*-podkaster siden, også flere i Norge.  Foto: Nordiske Mediedager 
***Serial*** er en amerikansk podkast i true crime-sjangeren fra 2014 der journalisten Sarah Koenig presenterer en kriminalhistorie fra virkeligheten over flere episoder. Podkasten, som er en spinoff av radioprogrammet *This American Life*, tar for seg en enkelt kriminalsak over mange episoder. 

Podkasten har siden den startet 3. oktober 2014, vært den mest populære på amerikansk iTunes. Den har også vært mest nedlastet i Australia, Canada, Tyskland og Storbritannia. Det ble den podkasten som raskest har blitt lastet fem millioner ganger på iTunes. Etter at sesong 3 var ferdig rapporterte produsentene av Serial at alle 32 episodene til sammen hadde blitt lastet ned over 420 millioner ganger.

I Norge har Asbjørn Slettemark gitt podkasten terningkast fem og kommentert den slik: «Dramaturgisk er *Serial* radiodokumentar i verdensklasse, men det som gjør serien til noe mer, er hvordan handlingen drives frem av undersøkende journalistikk.»

*Serial*s suksess har inspirert flere sannkrim-podkaster siden, også flere i Norge.[]

Første sesong
-------------

Den første serien handler om hvorvidt Adnan Syed drepte Hae Min Lee i Baltimore i 1999. Syed ble i år 2000 dømt til livstid i fengsel for drapet.

Podkasten har blitt kritisert av familien til drapsofferet for å lage sensasjonsjournalistikk på grunnlag av det tragiske mordet.

Andre sesong
------------

Andre sesong handlet om soldaten Bowe Bergdahl, som ble beskyldt for å deserterte fra de amerikanske styrkene i Afghanistan. Han ble holdt fanget i nesten fem år av Haqqani-nettverket. Andre sesong besto av 11 episoder.

Tredje sesong
-------------

I tredje sesong gikk Serial bort fra å handle om en enkelt sak. I stedet fulgte de livet i en rettsbygning i Cleveland, og gikk inn i saker over en eller to episoder. *Slate* kalte sesong 3 den beste hittil. Til sammen hadde sesongen 9 episoder.

Referanser
----------

1. ↑  This American Life - 'Serial'. *ituneschart.net*, besøkt 19. november 2014.
2. ↑  Stuart Dredge (18. november 2014): Serial podcast breaks iTunes records as it passes 5m downloads and streams. *The Guardian*
3. ↑  Nicholas Quah (3. desember 2018): Serial Season 3 Is the Podcast’s Biggest Ever *New York Magazine*
4. ↑  Asbjørn Slettemark (23. oktober 2014): Høstens krimsnakkis: Podcasten «Serial». *Aftenposten*.
5. ↑  Lilah Raptopoulos (10. oktober 2014): This American Life’s first spinoff podcast: 'I don’t know where it will end' *The Guardian*
6. ↑  Caitlin Francke (7. juni 2000): 19-year-old gets life sentence for killing former girlfriend. *The Baltimore Sun*.
7. ↑  Pamela Engel (18. november 2014): Brother Slams Popular 'Serial' Podcast For Sensationalizing His Sister's Murder. *Business Insider*
8. ↑  K. Austin Collins (28. september 2018): After a Long Break, Serial Has Its Day in Court. *Vanity Fair*
9. ↑  Lili Loofbourow (18. oktober 2018): The Extraordinary Accomplishment of Serial Season 3. *Slate*

Eksterne lenker
---------------

* (en) Offisielt nettsted Rediger på Wikidata

* Mate-URL Rediger på Wikidata

* (en) Serial (podcast) – kategori av bilder, video eller lyd på Commons Rediger på Wikidata
* (en) *Serial* på Google Podcasts Rediger på Wikidata

* (en) Serial på MusicBrainz Rediger på Wikidata

* (en) *Serial* på Player FM Rediger på Wikidata

* (en) *Serial* på Spotify Rediger på Wikidata

* (no) *Serial* på Apple Podcasts Rediger på Wikidata
* /r/serialpodcast - subreddit om podcasten.

|  |  |
| --- | --- |
| Oppslagsverk/autoritetsdata | VIAF **·** LCCN **·** MusicBrainz
 |